Andrew J. Barton

Andrew John Barton (født 16. januar 1970) er en britisk-norsk kunstner.

Barton studerte ved Kunsthøgskolen i Oslo fra 1991 til 1996. Han har vært gjestelærer der i 2001 og 2006.

 Uttrykk og utstillinger 
Skulpturene til Barton kombinerer et figurativt klassisk uttrykk med abstrakte elementer og i noen tilfeller i et samspill med væsker. Skulpturene er laget i en kombinasjon av plast, keramikk og andre elementer. Barton debuterte på Høstutstillingen i 1998.

En større samling arbeider ble vist ved kultursentret 'De Scharpoord' i
Knokke-Heist, Belgia i 2003 – 4.De Scharpoord-utstillingen på Kunst.no  I 2006 åpnet Barton en utstilling i Blomqvist KunsthandelBlomqvist Kunsthandel i Oslo med ti større arbeider. 

Barton har også deltatt på flere gruppeutstillinger i Norge; Høstutstillingen, Østlandsutstillingen, Arena Vestfossen, Hordaland kunstnersenter, Ålesunds Kunstforening, Rauland Kunstforening, Telemarksgalleriet og GAGO i Oslo

I utlandet har arbeidene blitt vist i USA, Tyskland, Belgia, Kina, Edinburgh Art Festival, Art Genda København og ved Göteborgs Konsthall. Skulpturen Pump er også representert i Judith Swartz sin bok Confrontational Ceramics fra 2008.

 Nettbaserte prosjekter 
I tillegg til den skulpturelle kunsten står Andrew Barton også for flere nettbaserte prosjekter: 
 I 2000 opprettet han Galleriet ArtOslo med oslobaserte kunstnere.
 I 2006 ble PayPerSin opprettet som et alternativ til religiøst basert syndsforlatelse.

 Galleri 

 Referanser 

 Eksterne lenker 
 Andrew Bartons hjemmeside 

Kategori:Norske billedhuggere
Kategori:Norske keramikere